ਸਿਰਲੇਖ: ਪੰਜਾਬ ਦੇ ਫਤਹਿਬੀਰ ਵਾਂਗ ਬਣਦਾ ਜਾ ਰਿਹਾ ਹੈ ਤਮਿਲਨਾਡੂ ਦੇ ਸੁਜੀਤ ਜਾ ਮਾਮਲਾ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਐੱਨਡੀਆਰਐੱਫ਼ ਦੇ ਅਧਿਕਾਰੀਆਂ ਮੁਤਾਬਕ ਜਦੋਂ ਉਨ੍ਹਾਂ ਨੇ ਰਾਹਤ ਕਾਰਜ ਸ਼ੁਰੂ ਕੀਤਾ ਸੀ ਤਾਂ ਬੱਚਾ 26 ਫੁੱਟ ਉੱਤੇ ਫਸਿਆ ਹੋਇਆ ਸੀ, ਪਰ ਬਾਅਦ ਵਿਚ ਇਹ ਖਿਸਕ ਕੇ 80 ਫੁੱਟ ਤੱਕ ਪਹੁੰਚ ਗਿਆ।

ਐੱਨਡੀਆਰਐੱਫ਼ ਨੇ ਸਭ ਤੋਂ ਪਹਿਲਾਂ ਬੱਚੇ ਤੱਕ ਆਕਸੀਜ਼ਨ ਸਪਲਾਈ ਪਹੁੰਚਾ ਅਤੇ ਬੱਚੇ ਦੀ ਗਤੀਵਿਧੀ ਤੇ ਨਜ਼ਰ ਰੱਖਣ ਲਈ ਬੋਰਵੈੱਲ ਵਿੱਚ ਇੱਕ ਸੀਸੀਟੀਵੀ ਕੈਮਰਾ ਵੀ ਪਾਇਆ। 

ਘਟਨਾ ਵਾਲੇ ਸਥਾਨ ’ਤੇ ਐੱਨਡੀਆਰਐੱਫ ਦੀਆਂ ਛੇ ਟੀਮਾਂ ਸੂਬੇ ਦੀ ਡਿਜ਼ਾਸਟਰ ਰਿਸਪਾਂਸ ਟੀਮ ਨਾਲ ਮਿਲ ਕੇ ਬਚਾਅ ਕਾਰਜ ਵਿੱਚ ਲੱਗੀਆਂ ਹੋਈਆਂ ਹਨ।

ਸੂਬੇ ਦੇ ਸਿਹਤ ਮੰਤਰੀ ਵਿਜੇਭਾਸਕਰ ਨੇ ਦੱਸਿਆ ਕਿ ਪਹਿਲਾਂ ਬੱਚੇ ਦੇ ਹੱਥ ਦਿਖਾਈ ਦੇ ਰਹੇ ਸਨ। ਬਚਾਅ ਕਰਮੀਆਂ ਨੇ ਬੱਚੇ ਦੇ ਹੱਥਾਂ ਨੂੰ ਰੱਸੀ ਬੰਨ੍ਹ ਕੇ ਕੱਢਣ ਦੇ ਯਤਨ ਕੀਤੇ, ਜੋ ਕਿ ਸਫ਼ਲ ਨਹੀਂ ਹੋ

ਇਹ ਵੀ ਪੜ੍ਹੋ:

ਐੱਨਡੀਆਰਐੱਫ ਦੀ ਟੀਮ ਨੇ ਉਸ ਨੂੰ ਕੱਢਣ ਲਈ ਸੀਸੀਟੀਵੀ ਕੈਮਰੇ ਨਾਲ ਜੁੜੀ ਮਸ਼ੀਨ ਨਾਲ ਵੀ ਬਾਹਰ ਕੱਢਣ ਦੀ ਕੋਸ਼ਿਸ਼ ਕੀਤੀ

ਬੋਰਵੈੱਲ ਕਰਨ ਦਾ ਕੰਮ ਜਾਰੀ 

ਸੋਮਵਾਰ ਦੁਪਹਿਰ ਕਰੀਬ 2.30 ਵਜੇ ਮੀਡੀਆ ਨੂੰ ਦਿੱਤੀ ਗਈ ਜਾਣਕਾਰੀ ਮੁਤਾਬਕ ਐਨਡੀਆਰਐੱਫ਼ ਦੀ ਟੀਮ ਬੋਰਵੈੱਲ ਦੇ ਸਮਾਂਤਰ ਬੋਰ ਕਰ ਰਹੀ ਹੈ। ਬੱਚੇ ਦੀ ਪੁਜ਼ੀਸਨ ਮੁਤਾਬਕ 90 ਫੁੱਟ ਬੋਰ ਕੀਤਾ ਜਾਣਾ ਹੈ। 

ਰਾਹਤ ਟੀਮ ਬਾਅਦ ਦੁਪਹਿਰ 2.30 ਤੱਕ 55 ਫੁੱਟ ਗਹਿਰਾ ਪੁੱਟ ਚੁੱਕੀ ਸੀ। ਰਿਗ ਤੇ ਬੋਰਵੈੱਲ ਦੀ ਮਸ਼ੀਨ ਜਿਸ ਸਪੀਡ ਨਾਲ ਕੰਮ ਚੱਲ ਰਿਹਾ ਸੀ ਉਸ ਲਈ 16 ਘੰਟੇ ਦਾ ਸਮਾਂ ਚਾਹੀਦਾ ਸੀ

ਫਿਲਹਾਲ ਬੋਰਵੈੱਲ ਦੇ ਨਾਲ ਹੀ ਇੱਕ ਹੋਰ ਬੋਰ, ਇੱਕ ਮੀਟਰ ਵਿਆਸ ਦਾ ਕੀਤਾ ਜਾ ਰਿਹਾ ਹੈ। ਅਧਿਕਾਰੀਆਂ ਨੂੰ ਉਮੀਦ ਹੈ ਕਿ ਕੋਈ ਜਣਾ ਜਾ ਕੇ ਇਸ ਰਾਹੀਂ ਬੱਚੇ ਨੂੰ ਕੱਢਣ ਵਿੱਚ ਕਾਮਯਾਬ ਹੋ ਜਾਵੇਗਾ।

ਪੰਜਾਬ ਦੇ ਫਤਹਿਬੀਰ ਵਰਗਾ ਹੈ ਮਾਮਲਾ 

ਇਸ ਸਾਲ ਜੂਨ ਮਹੀਨੇ ਵਿਚ ਪੰਜਾਬ ਦੇ ਸੰਗਰੂਰ ਜ਼ਿਲ੍ਹੇ ਦੇ ਪਿੰਡ ਭਗਵਾਨਪੁਰਾ ਵਿਚ 2 ਸਾਲਾ ਫਤਹਿਬੀਰ ਆਪਣੇ ਘਰ ਦੇ ਬਾਹਰ ਬੋਰਵੈੱਲ ਵਿਚ ਡਿੱਗ ਗਿਆ ਸੀ। 

ਮਾਪਿਆਂ ਦੇ ਇਕਲੌਤੇ ਪੁੱਤਰ ਨੂੰ ਬਾਹਰ ਕੱਢਣ ਲ਼ਈ ਐੱਨਡੀਆਰਐੱਫ ਤੇ ਸਥਾਨਕ ਸੰਸਥਾਵਾਂ ਦੀ ਮਦਦ ਨਾਲ ਪ੍ਰਸਾਸ਼ਨ ਨੇ ਕਈ ਦਿਨ ਲੰਬਾ ਰਾਹਤ ਕਾਰਜ ਆਪਰੇਸ਼ਨ ਚਲਾਇਆ ਪਰ ਬੱਤੇ ਦੇ 120 ਫੁੱਟ ਤੱਕ ਥੱਲ਼ੇ ਖਿਸਕਣ ਕਾਰਨ ਸਮਾਂਤਰ ਬੋਰਵੈੱਲ ਰਾਹੀ ਨੂੰ ਬੱਚੇ ਨੂੰ ਬਾਹਰ ਨਹੀਂ ਕੱਢਿਆ ਗਿਆ ਸੀ। ਬੱਚੇ ਦੀ ਆਪਰੇਸ਼ਨ ਦੌਰਾਨ ਹੀ ਮੌਤ ਹੋ ਗਈ ਸੀ। 

ਫਤਿਹਬੀਰ ਦੀ ਕੇਸ ਦੀ ਤਰਜ਼ ਉੱਤੇ ਹੀ ਸੁਜੀਤ ਨੂੰ ਕੱਢਣ ਦੀ ਕੋਸ਼ਿਸ਼ ਜਾਰੀ ਹੈ। ਫਰਕ ਸਿਰਫ਼ ਇਹ ਹੈ ਜਿੱਥੇ ਫਤਿਹਬੀਰ ਡਿੱਗਿਆ ਸੀ ਉਹ ਰੇਤੀਲੀ ਜ਼ਮੀਨ ਸੀ ਉੱਥੇ ਬੋਰ ਮਸ਼ੀਨਾਂ ਨਾਲ ਸੰਭਵ ਨਹੀਂ ਹੋ ਸਕਿਆ ਸੀ । ਪਰ ਸੁਜੀਤ ਨੂੰ ਕੱਢਣ ਲਈ ਪਥਰੀਲੀ ਜ਼ਮੀਨ ਵਿਚ ਮਸ਼ੀਨਾਂ ਦੀ ਵਰਤੋਂ ਹੋ ਰਹੀ ਹੈ। 

ਅਧਿਕਾਰੀਆਂ ਨੂੰ ਆਸ ਹੈ ਕਿ ਇਹ ਆਪਰੇਸ਼ਨ ਜਲਦ ਕਾਮਯਾਬ ਹੋ ਜਾਵੇਗਾ। ਇਸੇ ਲਈ  ਫਾਇਰ ਡਿਪਾਰਟਮੈਂਟ ਦੇ ਦੋ ਕਰਮੀ ਤਿਆਰ ਖੜ੍ਹੇ ਹਨ ਜੋ ਕਿ ਉਸ ਸਮਾਂਤਰ ਬੋਰਵੈੱਲ ਤੋਂ ਸੁਮੀਤ ਵਾਲੇ ਬੋਰਵੈੱਲ ਤੱਕ ਸੁਰੰਗ ਪੁੱਟ ਕੇ ਉਸ ਨੂੰ ਬਾਹਰ ਕੱਢਣਗੇ।

ਰਾਧਾ...